EkBass/fiwiki-20250220-pages-articles huggingface dataset:
Kenianvarrasheinä

Kenianvarrasheinä (Andropogon greenwayi) on heinäkasvien (Poaceae) heimoon ja varrasheinien (Andropogon) sukuun kuuluva kasvilaji. Se on monivuotinen, laajoja kasvustoja muodostava heinälaji, jonka varret voivat kasvaa 15–60 cm korkeiksi. Lehtilavat ovat 3–10 cm pitkiä ja 1–4 mm leveitä. Lehtien kieleke on kalvomainen. Kukintona on 3–7 cm pitkä röyhy. Kenianvarrasheinä kasvaa avoimilla heinämailla itäisessä Afrikassa Etiopiasta Tansaniaan ulottuvalla alueella sekä Arabian niemimaalla Jemenissä. == Lähteet == == Aiheesta muualla == * Global Biodiversity Information Facility (GBIF): Andropogon greenwayi * JSTOR Global Plants: Andropogon greenwayi * World Flora Online: Andropogon greenwayi * Tropicos: Andropogon greenwayi Luokka:Varrasheinät
Pyhän Georgioksen kirkko (Korfu)

Pyhän Georgioksen kirkko () on ortodoksinen kirkko Korfun kaupungin Vanhassa linnoituksessa Korfun saarella Kreikassa. pienoiskuva|vasen|Pyhän Georgioksen kirkko sisältä. Kirkko on rakennettu vuonna 1840. Se oli alun perin anglikaaninen kirkko ja tarkoitettu linnoituksessa palvelleille brittisotilaille saaren brittivallan (1814–1864) aikana. Kun Korfu liitettiin Kreikkaan vuonna 1865, kirkko muutettiin ortodoksiseksi kirkoksi. Kirkko edustaa uusklassista arkkitehtuuria ja jäljittelee monin tavoin kreikkalaista temppeliä. Sen julkisivussa on kuusi doorilaista pylvästä, jotka tukevat arkkitraavia ja päätykolmiota. Malliltaan kirkko on basilika ja se on alun perin ollut jaettu sisältä pylväillä kolmeen laivaan. Kummallakin pitkällä seinällä on kaksi riviä ikkunoita. Kirkkoon mahtuu noin henkeä. == Lähteet == == Aiheesta muualla == Luokka:Korfun vanhakaupunki Luokka:Kreikan ortodoksiset kirkot
Pyhän Nikolaoksen luostari (Thíra)

Pyhän Nikolaoksen luostari () on ortodoksinen luostari Thíran saarella Santorínin saariryhmässä Kreikassa. Se on nunnaluostari ja omistettu Pyhälle Nikolaokselle (Ágios Nikólaos), Pyhälle Panteleimonille (Ágios Panteleímonas) ja Neitsyt Marialle ”Elävöittävälle lähteelle” (Zoodóchos Pigí). Luostari sijaitsee Firostefánin ja Imerovíglin kylien välillä. Luostari perustettiin alun perin 6. joulukuuta 1651, mikä tekee siitä saaren toiseksi vanhimman luostarin. Se sai alkunsa Gkýzin (Gizi) suvun yksityisestä kirkosta, joka sijaitsi Skároksessa, saaren varhaisemmalla keskuspaikalla. Suku oli Skároksen harvoja ortodoksisukuja, ja muutti kirkkonsa luostariksi, jonka ensimmäiset nunnat olivat suvun tyttäriä. Luostari siirrettiin nykyiselle paikalleen, jossa alun perin sijaitsi Elävöittävälle lähteelle omistettu kappeli, vuonna 1815. Uusi luostari valmistui vuonna 1820. Luostarin keskuksena toimii Pyhälle Nikolaokselle omistettu pääkirkko eli katholikon. Luostarissa toimivat kirkollinen museo, jossa on bysanttilaisaikaisia ikoneita, sekä kansanperinnemuseo. == Lähteet == == Aiheesta muualla == Luokka:Kreikan luostarit Luokka:Thíra
Pyhän Nikolaoksen luostari

Pyhän Nikolaoksen luostari voi viitata seuraaviin luostareihin Kreikassa: * Pyhän Nikolaoksen luostari, luostari Metéorassa * Pyhän Nikolaoksen luostari, luostari Pórto Lágoksen laguunissa * Pyhän Nikolaoksen luostari, luostari Santorínilla
Suru raivosi sydämeni pimeydessä

Suru Raivosi sydämeni pimeydessä on suomalaisen goottimetallin yhtyeen Dark the Sunsin neljäs studioalbumi, joka julkaistiin 9. huhtikuuta 2021. Albumilta julkaistiin singlet ”Suru Raivosi Sydämeni Pimeydessä”, ”Seeker”, ”Everywhere” ja ”The Secrets of Time”. == Kappaleet == # # # # # # # # # # == Lähteet == == Aiheesta muualla == * * Luokka:Vuoden 2021 albumit Luokka:Dark the Sunsin albumit
Pyhän Johanneksen kirkko (Skópelos)

Pyhän Johanneksen kirkko (, myös Άη Γιάννης στο Καστρί, Ái Giánnis sto Kastrí) on ortodoksinen kirkko Skópeloksen saarella Kreikassa. Se on omistettu Johannes Kastajalle. Kirkko sijaitsee Skópeloksen pohjoisrannikolla noin 30 kilometriä luoteeseen Skópeloksen kaupungista ja noin kahdeksan kilometriä itään Glóssan kylästä. Se on rakennettu pienessä niemessä olevalle noin sata metriä korkealle kukkulalle. Ylös kirkolle johtaa portaat, joissa on eri lähteiden mukaan 105 tai noin 200 askelmaa. Kirkko on rakennettu 1700-luvulla. Kerrotaan, että paikallinen kalastaja näki ylhäällä kukkulalla toistuvasti valon. Kun hän lopulta kiipesi paikalle, sieltä löytyi pyhän Johannes Kastajan ikoni. Kun ikoni vietiin pois, se palasi ihmeellisellä tavalla löytöpaikalle. Tämän jälkeen paikalle rakennettiin pyhälle omistettu kirkko. Nykyisin kirkko tunnetaan siitä, että se esiintyy Mamma Mia! -elokuvan (2008) hääkohtauksessa, vaikkakin kirkon sisälle sijoittuneet tapahtumat kuvattiin muualla. Kirkko juhlii vuosittain 29. elokuuta. Kirkon lähellä sijaitsee ranta, joka tunnetaan myös nimellä Ágios Ioánnis kirkon mukaan. == Lähteet == == Aiheesta muualla == Luokka:Kreikan ortodoksiset kirkot Luokka:Skópelos
Rimondin lähdekaivo

Rimondin lähdekaivo () on lähdekaivo Réthymnon kaupungissa Kreetan saarella Kreikassa. Se sijaitsee Plateía Rimónti -aukiolla eli Rimondin aukiolla Réthymnon vanhassakaupungissa. pienoiskuva|vasen|Rimondin lähdekaivo. Rimondin lähdekaivo on rakennettu venetsialaisvallan aikana vuonna 1626. Se on saanut nimensä rakennuttajastaan Alvise Rimondista. Lähdekaivo toi kaupunkilaisille vettä etelästä Evligián kukkulalta Vrýsinas-vuoren suunnasta. Lähdekaivo on ollut osa suurempaa rakennusta, josta lähinnä lähdekaivo-osa on säilynyt nykyaikaan. Säilyneessä osassa on neljä korinttilaista pylvästä. Niiden päällä on epistyyli, jossa on kappale latinankielistä omistuspiirtokirjoitusta, josta erottuvat sanat (”anteliaisuudesta”) ja (”lähteet”). Vesi virtaa kolmesta pylväiden välissä olevasta leijonanpääkoristeisesta aukosta. Osmanivallan aikana lähdekaivon päälle rakennettiin kupoli, jonka rakenteista on säilynyt jäänteitä. == Lähteet == == Aiheesta muualla == Luokka:Kreetan rakennukset ja rakennelmat Luokka:Kreikan lähteet Luokka:Réthymno
Suleimanin moskeija (Ródos)

Suleimanin moskeija (, ) on entinen moskeija Ródoksen kaupungissa Ródoksen saarella Kreikassa. Se sijaitsee Ródoksen vanhassakaupungissa. Moskeija rakennettiin alun perin heti vuoden 1522 osmanivalloituksen jälkeen, mikä tekee siitä kaupungin vanhimman moskeijan. Sen paikalla sijaitsi aiemmin pyhille apostoleille (Ágioi Apóstoloi) omistettu kirkko. Nykyinen moskeijarakennus on uudempi versio vuodelta 1808. Moskeija on nimetty sulttaani Suleiman Suuren kunniaksi. Moskeijan kunnostus valmistui vuonna 2005. Moskeijassa on yksi suuri kupoli, kaksi keskikokoista kupolia ja seitsemän pientä kupolia. Moskeijan minareetin korkeus on 34 metriä. == Lähteet == == Aiheesta muualla == Luokka:Kreikan moskeijat Luokka:Ródoksen vanhakaupunki
Uusi linnoitus

Uusi linnoitus (, myös Νόβα Φορτέτσα, Nóva Fortétsa; ) eli Pyhän Markuksen linnoitus (Φρούριο Αγίου Μάρκου, Froúrio Agíou Márkou) on linnoitus Korfun kaupungissa Korfun saarella Kreikassa. Se on toinen kaupungin linnoituksista niin kutsutun Vanhan linnoituksen ohella, ja sen tavoin osa Unescon maailmanperintökohdetta Korfun vanhakaupunki. == Historia == Uuden linnoituksen rakennuttivat venetsialaiset. Sen tarkoituksena oli turvata kaupungin puolustus, johon Vanha linnoitus ei enää riittänyt. Linnoituksen rakentaminen alkoi vuonna 1576 ja se valmistui vasta vuonna 1645. Linnoituksen arkkitehtina toimi Francisco Vitelli, ja sen rakentamiseksi purettiin noin rakennusta. Rakentamisen jälkeen Uusi linnoitus toimi kaupungin päälinnoituksena. Myöhemminkin linnoitusta on muutettu ja laajennettu. Viimeiset venetsialaisaikaiset linnoitustyöt ovat vuosilta 1716–1735. Viimeinen suuri taistelu linnoituksella käytiin vuonna 1799 venäläisiä ja turkkilaisia joukkoja vastaan. Se johti antautumiseen neljän kuukauden piirityksen jälkeen. Linnoitus kärsi vaurioita pommituksissa toisen maailmansodan aikana. Nykyisin Uusi linnoitus on Kreikan parhaiten säilyneitä linnoituskokonaisuuksia, ja Korfun Vanhan linnoituksen ja Korfun vanhankaupungin ohella Unescon maailmanperintökohde. == Rakennelma == Uusi linnoitus sijaitsee Ágios Márkoksen (Pyhän Markuksen) kukkulalla Korfun vanhankaupungin länsipuolella ja lähellä kaupungin vanhaa satamaa, jota se vartioi. Se on rakennettu bastionijärjestelmän mukaisesti ja kahteen tasoon. Ylempi osa tunnetaan nimellä Seitsemän tuulen bastioni. Länsipuolella on kuiva vallihauta sekä myöhemmin lisätty varustus, joka tunnetaan nimellä Skárponas. Linnoituksessa on kaksi porttia, joista toinen on pohjoispuolella kohti satamaa ja toinen eteläpuolella. Portteja koristaa Venetsian tunnus Pyhän Markuksen leijona. Sisällä linnoituksessa on suuri määrä erilaisia varuskuntarakennuksia, maanalaisia holvikäytäviä ja kryptoja, ruutivarastoja ja muita säilytystiloja sekä vesisäiliöitä. Vanha ja Uusi linnoitus oli yhdistetty toisiinsa muureilla, jotka ympäröivät myös koko alakaupungin. Ne purettiin 1800-luvulla. Linnoituksia yhdistää myös tunneli, joka on yhä jäljellä. == Lähteet == == Aiheesta muualla == Luokka:Korfun vanhakaupunki Luokka:Kreikan linnat
Vália Kálnta

Vália Kálnta () on laakso Pohjois-Kreikassa. Se on osa Píndoksen kansallismetsää, josta käytetään usein samaa nimeä ja joka puolestaan on osa laajempaa Pohjoisen Píndoksen kansallispuistoa. Vália Kálntan laakso sijaitsee Píndos-vuoristossa Epeiroksen alueeseen kuuluvan Ioánninan alueyksikön ja Länsi-Makedonian alueeseen kuuluvan Grevenán alueyksikön rajalla Vovoúsan ja Métsovon välisellä alueella, noin metrin korkeudella merenpinnasta laskettuna. Sen vieressä kohoavat Lýgkos- ja Zygós eli Mavrovoúni -vuoret. Laaksossa virtaa useita jokia, joista tärkein on Aóoksen sivujoki Arkoudórema. Laakson nimi on valakkien kieltä ja tarkoittaa ”Lämmintä laaksoa”. Nimestä huolimatta se on Kreikan kylmimpiä ja sateisimpia alueita, ja siellä sataa myös eniten lunta. Keskimääräinen sademäärä on vuodessa. Lunta ja pakkasta on 7–8 kuukautta vuodessa noin lokakuusta toukokuulle. Alueen puusto on pääosin mäntymetsää. Siellä kasvaa myös kuusia, pyökkejä, tammia ja vaahteroita. Seutu on Kreikan ainoita alueita, jossa elää karhuja, susia ja villivuohia. Lintuja on tavattu 72 eri lajia, matelijoita seitsemää lajia ja sammakkoeläimiä kuutta lajia. Vália Kálnta ja sen eteläpuolinen Aóoksen tekojärven ympäristö muodostavat yhdessä Natura 2000 -alueen. == Lähteet == == Aiheesta muualla == Luokka:Grevená (alueyksikkö) Luokka:Ioánnina (alueyksikkö) Luokka:Kreikan laaksot Luokka:Kreikan Natura-alueet
Suomen virallinen tilasto

Suomen virallinen tilasto (lyhenne SVT) on kokoelma Suomen yhteiskuntaan liittyviä tilastoja. Tilastojen tuottajaorganisaatioita ovat: * Eläketurvakeskus * Ilmatieteen laitos * Kansaneläkelaitos * Luonnonvarakeskus * Maanmittauslaitos * Suomen ympäristökeskus * Terveyden ja hyvinvoinnin laitos (THL) * Tilastokeskus * Tulli * Työ- ja elinkeinoministeriö Kokoelma sisältää (2021) noin 250 tilastoa. Kokoelman tilastojen tuotantoon oikeuttaa Suomen virallisen tilaston neuvottelukunnan myöntämä sertifikaatti. Kokoelmaa käytetään mm. yhteiskunnalliseen päätöksentekoon, kuten lakien ja asetusten valmisteluun. ==Lähteet== * * * ===Viitteet=== Luokka:Suomen hallinto Luokka:Kansalliset tilastopalvelut
Sergio Toppi

pienoiskuva|Englantilainen siirtomaasotilas (Sergio Toppi).Sergio Toppi (11. lokakuuta 1932 Milano, Italia – 21. elokuuta 2012 Milano, Italia) oli italialainen kuvittaja ja sarjakuvataiteilija. Toppi aloitti kuvittajana ja piirsi eri tyyleillä toimeksiantojen mukaan. Hänen omia, yleensä lyhyitä tarinoitaan julkaistiin italialaisissa ja ranskalaisissa sarjakuvalehdissä. Toppin tuotannosta on ilmestynyt suomeksi Jack Londonin kertomuksiin perustuva Erämaatarinoita. Lehtimiehet julkaisi sen vuonna 1979 Maailman parhaita nuorisokirjoja sarjakuvina -sarjan kahdeksantenatoista osana. Vuonna 1981 ilmestyneessä Otavan kustantamassa Historian suuret seikkailut -sarjan kuudennessa osassa oleva Pizarro: Andien sydämessä on myös Toppin kuvittama. == Lähteet == Luokka:Italialaiset sarjakuvantekijät Luokka:Vuonna 1932 syntyneet Luokka:Vuonna 2012 kuolleet
Reino Björkqvist

Reino Björkqvist (10. toukokuuta 1926 Helsinki – 22. maaliskuuta 2011 Riihimäki) oli suomalainen sotilasmestari ja ilmatorjunnan veteraani. Lisäksi hän palveli Ranskan muukalaislegioonassa vuosina 1954–1959Ilmatorjunta-lehti 2/2011, s. 52 .. ==Sotilasura Suomessa== Reino Björkqvist aloitti sotilasuransa sotilaspoikana talvi- ja jatkosodassa. Palvelukseen astumispäiväksi on merkitty 15. toukokuuta 1942. Sodan jälkeen hän jäi aliupseeriksi ilmatorjunta-aselajiin. 1960-luvun alkupuolen hän palveli Helsingin ilmatorjuntarykmentissä, jossa koulutti Super-Fledermaus- tulenjohtotutkan käyttäjiä. Toukokuussa 1965 hän siirtyi Sähköteknilliseen Kouluun Riihimäelle tutka-alan kouluttajaksi ja tutka-asentaja- aliupseerikurssien johtajaksi. Reino Björkqvist oli arvostettu ja pidetty kouluttaja ja kurssien johtaja. Hän siirtyi eläkkeelle 10. toukokuuta 1981 sotilasmestarina. ==Sotilasura muukalaislegioonassa== Ranskan muukalaislegioonaan Reino Björkqvist kirjattiin 11. tammikuuta 1954, joukko- osastona jalkaväkirykmentti 5e Regiment Etranger D’Infanterie. Alkukoulutuksen jälkeen hänestä tuli rykmentinkomentajan autonkuljettaja Indokiinassa. Algeriaan hän siirtyi vuonna 1956, koska Algerian sota oli alkanut 1. marraskuuta 1954, ja Ranska tarvitsi sotilaita sinne. Algeriassakin Reino Björkqvist toimi autonkuljettajana, nyt eversti Serge Andolenkon kuljettajana. Sopimus muukalaislegioonan kanssa päättyi 11. tammikuuta 1959, jonka jälkeen hän palasi Suomeen ja Helsingin IlmatorjuntarykmenttiinSuomalaiset sotilaat muukalaislegioonassa, s. 222-229, Kari Kallonen, Readme, 2020.. Hänellä oli kolme ranskalaista kunniamerkkiä palveluksistaan legioonassa. Ranskalaisen sotilasurhoollisuusmitalin myöntämisperusteet ovat olleet kenraali le Pullochin mukaan: ”Rohkea ja kylmäverinen autonajaja. Useita kuukausia hän on osallistunut yhteen menoon kaikkiin rykmentin operaatioihin saattueen kärkiauton ajajana, jonka tehtävänä oli miinojen havaitseminen”. ==Muuta== Reino Björkqvistin värikästä ja monipuolista elämäntarinaa on myös luettavissa – tosin peitenimellä – Heli Hyvösen kirjoittamassa romaanissa ”Tulikärpästen tanssi”. Romaani on vuodelta 1983. Legioonassa hän sai lisänimen ”konjakki” ja tutka-asentaja-aliupseerikurssien johtajana hänet tunnettiin myös Björkka- nimisenä. ==Lähteet== Luokka:Suomalaiset sotilaat Luokka:Vuonna 1926 syntyneet Luokka:Vuonna 2011 kuolleet
Maude Apatow

Maude Annabelle Apatow (s. 15. joulukuuta 1997 Los Banos, Kalifornia) on yhdysvaltalainen näyttelijä sekä elokuvantekijä Judd Apatow’n ja näyttelijä Leslie Mannin vanhin tytär. Hän tähdittää HBO:n teinidraamasarjaa Euphoria (2019–), jossa hän näyttelee Lexi Howardia. Apatow aloitti uransa näyttelemällä äitinsä hahmojen tytärhahmoja elokuvissa Paksuna (2007), Funny People (2009) ja This Is 40 (2012). Myöhemmällä urallaan Apatow sai huomiota rooleistaan elokuvissa Other People (2016), The House of Tomorrow (2017), Assassination Nation (2018) ja The King of Staten Island (2020) sekä minisarjassa Hollywood (2020). Apatow'lla on suomalaisia sukujuuria äitinsä kautta. Apatow'n äidin isoäidin isä oli syntynyt Tuusniemellä Pohjois-Savossa ja äidin isoäidin äiti oli kotoisin Kauhajoelta Etelä-Pohjanmaalta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Amerikansuomalaiset henkilöt Luokka:Vuonna 1997 syntyneet Luokka:Elävät henkilöt
Benoit-Olivier Groulx

Benoit-Olivier Groulx (s. 6. helmikuuta 2000 Rouen, Ranska) on kanadalainen jääkiekkoilija. Groulx edustaa NHL-seura Anaheim Ducksia. Ducks varasi Groulxin toisella kierroksella 54. varausvuorolla vuoden 2018 varaustilaisuudessa. Hän on pelipaikaltaan keskushyökkääjä ja kätisyydeltään left. Groulx on pelannut urallaan 11 NHL-runkosarjaottelua. Näissä hän on tehnyt yhden syöttöpisteen. Tilastot päivitetty 5. marraskuuta 2021. == Lähteet == Luokka:Kanadalaiset jääkiekkoilijat Luokka:Anaheim Ducksin pelaajat Luokka:Anaheim Ducksin varaamat pelaajat Luokka:Vuonna 2000 syntyneet Luokka:Elävät henkilöt
Bernard Loiseau

Bernard Loiseau (13. tammikuuta 1951 – 24. helmikuuta 2003) oli ranskalainen huippukokki ja ravintoloitsija. Bernard Loiseau kiinnostui ruoasta ja ruoanlaitosta jo nuorena perheen pitämässä lihakaupassa. Myöhemmin hän oli ravintolassa harjoittelijana maaliskuusta 1968 kesäkuuhun 1971. Asepalveluksen jälkeen vuonna 1973 hän oli valmis kokki. Hän pääsi töihin pariisilaiseen huippuravintolaan ja alkoi niittää mainetta. Vuonna 1975 hänellä oli Saulieussa oma ravintola, La Côte d’Or, jota hän johti päämäärätietoisesti Michelin-tason ravintolaksi. Ensimmäisen Michelin-tähtensä hänen ravintolansa sai vuonna 1977, ja toisen vuonna 1981. Lopulta vuonna 1991 La Côte d’Or oli kolmen tähden ravintola. Ravintolan nimi oli myös muutettu Relais Bernard Loiseauksi. Vuonna 2003 hänelle tuli tieto, että ravintola menettää kolmannen tähtensä ja putoaa kahden tähden ravintolaksi. Tämä oli liian raskasta Bernard Loiseaulle, ja hän teki itsemurhan. == Lähteet== == Aiheesta muualla== Luokka:Ranskalaiset kokit Luokka:Vuonna 1951 syntyneet Luokka:Vuonna 2003 kuolleet Luokka:Itsemurhan tehneet
Kärryjen valjastaminen hevosen eteen

Ilmaisu kärryjen valjastaminen hevosen eteen on idiomi tai sananlasku, jota käytetään viittaamaan siihen, että jotakin tehdään vastoin luonnollista tai muutoin normaalista poikkeavassa järjestyksessä. Kärry on ajoneuvo, jota tavallisesti vetää hevonen, joten kärryn valjastaminen hevosen edelle on analogia asioiden tekemiselle väärässä järjestyksessä. Sanonta tarkoittaa asioiden tekemistä nurinkurisesti tai väärillä painotuksilla tai syyn ja seurauksen sekoittamista. Ilmauksen merkitys perustuu yleistietoon, että useimmiten hevonen vetää kärryä huolimatta harvoista esimerkeistä hevosten työntämistä ajoneuvoista 1800-luvun Saksassa ja 1900-luvun alun Ranskassa. == Historia == Varhaisin tiedetty esimerkki sananlaskun käytöstä on 1500-luvun alusta. Se oli renessanssiajan sanonta. William Shakespeare käyttää sananlaskun erästä muunnelmaa Kuningas Learin ensimmäisen näytöksen kohtauksessa 1.4, repliikki 230: ”Eikö aasikin tiedä milloin rattaat vetävät hevosta?”. == Asiayhteys == Idiomia käytetään kontekstissa, joka kääntää A:n ja B:n tavanomaisen aikajärjestyksen. == Lähteet == Luokka:Sanonnat
Liberaalidemokraattinen puolue (Pohjois-Makedonia)

Liberaalidemokraattinen puolue () on poliittinen puolue Pohjois-Makedoniassa. Puolue on Liberal Internationalin ja Euroopan liberaalidemokraattien liiton ryhmän jäsen. Puolueella on kaksi paikkaa Pohjois-Makedonian parlamentin 120 paikasta. Luokka:Pohjois-Makedonian puolueet Luokka:Euroopan liberaalidemokraattinen puolue
Eteläitelmeenin kieli

Eteläitelmeeni (joskus myös Etelä-kamtšadaali) on kamtšatkalaisiin kieliin kuuluva kuollut kieli, jota puhuttiin Kamtšatkan niemimaalla. Se kuoli sukupuuttoon viimeistään 1800-luvun lopulla. == Kirjallisuutta == * * * * * == Lähteet == Luokka:Kamtšatkalaiset kielet
Itäitelmeenin kieli

Itäitelmeeni (joskus myös Itä-kamtšadaali) on kamtšatkalaisiin kieliin kuuluva kuollut kieli, jota puhuttiin Kamtšatkan niemimaalla. Se kuoli sukupuuttoon viimeistään 1800-luvun lopulla. == Kirjallisuutta == * * * * * Luokka:Kamtšatkalaiset kielet
Plagen

Plagen (vrt. ransk. Plage, "ranta") on Hangossa sijaitseva uimaranta. Se on matalapohjainen ja lapsiperheiden suosiossa. Plagenin rannalla sijaitsee historiallinen Hangon Casino, jossa on nykyään ravintolatoimintaa. Plagen kuuluu Hangon kaupungin suosituimpiin rantoihin ja se on myös matkailijoiden suosiossa. Se on myös esiintynyt useissa Suomi-filmeissä. Rannalla sijaitsee myös vesikaruselli. Vuonna 2020 alueelle suunniteltiin myös vesipuistoa. == Lähteet == Luokka:Hanko Luokka:Suomen uimarannat
Elävän veden kappeli

pienoiskuva|pysty|oikea|Elävän veden kappeli Järvenpäässä Elävän veden kappeli on vuonna 2012 valmistunut Järvenpään seurakunnan omistama, Järvenpään keskustassa sijaitseva pieni kappeli Kirkkotiellä. Kappelissa on yhteensä 64 istumapaikkaa ja sen on suunnitellut arkkitehti Keijo Kalteva. Nimeen viittaava vesiaihe näkyy kappelin suunnittelussa.https://www.jarvenpaanseurakunta.fi/kirkko-ja-tilat/elavan- veden-kappeli == Lähteet == Luokka:Keskus (Järvenpää) Luokka:Järvenpään kirkkorakennukset
Matti Pylkkänen (teollisuusneuvos)

Matti Tapio Pylkkänen (1. lokakuuta 1924 Mikkeli – 30. heinäkuuta 2017 Mikkeli) oli suomalainen insinööri ja yritysjohtaja, joka sai teollisuusneuvoksen arvonimen.Biografia-sampo: Matti Pylkkänen Viitattu 6.11.2021. Pylkkäsen vanhemmat olivat lehtori Eemil Villiam Pylkkänen ja Mandi Muttilainen ja puoliso vuodesta 1947 Alli Marjatta Pulkkinen. Pylkkänen tuli ylioppilaaksi 1943 Savonlinnan lyseosta ja valmistui diplomi-insinööriksi Teknillisestä korkeakoulusta 1949. Hän oli jo vuodesta 1948 toimistoinsinööri Suomen Sähkölaitosyhdistyksessä, vuonna 1952 hänestä tuli Suur-Savon Sähkön teknillinen johtaja ja vuonna 1957 Kainuun Valon toimitusjohtaja. Pylkkänen palasi 1963 takaisin Suur-Savon Sähköön, ensin apulaistoimitusjohtajaksi ja vuodesta 1966 alkaen toimitusjohtajaksi. Tässä tehtävässä hän toimi aina eläköitymiseensä asti, vuoteen 1989. Teollisuusneuvoksen arvonimen vuonna 1975 saaneen Pylkkäsen kaudella Suur-Savon Sähkön liiketoiminta kasvoi merkittävästi. Yhtiö paitsi laajensi sähköverkkoaan, myös automatisoi sähkönjakelun ohjausta ja ryhtyi muun muassa lämmönmyyntiliiketoimintaan. Se hankki myös omia voimalaitoksia, Vaajakosken voimalan ja toisen vesivoimalan Kissakoskelta. Pylkkäsen moniin luottamustehtäviin kuului muun muassa Suomen Sähkölaitosyhdistyksen puheenjohtajuus. Yleisurheilua aikanaan harrastanut Pylkkänen oli kaksinkertainen Suur-Savon piirimestari kolmiloikassa. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1924 syntyneet Luokka:Vuonna 2017 kuolleet
Dust Into Diamonds (10th Anniversary Album)

Dust Into Diamonds (10th Anniversary Album) on Lovexin kymmenen vuotisen uran juhlajulkaisu. Albumilla on 9 ennen julkaisematonta kappaletta sekä yhtyeen tunnetuimmat hitit. Albumi julkaistiin 16. joulukuuta 2016. == Kappaleet == # # # # # # # # # # # # # # # # # # (Backstreet Boys cover) # (Lady Gaga cover) # == Lähteet == Luokka:Vuoden 2016 albumit Luokka:Lovexin albumit
Toivo Toivanen

Toivo Adrian Toivanen (16. maaliskuuta 1913 Merimasku – 15. marraskuuta 1995 Luvia) oli suomalainen insinööri ja yritysjohtaja, joka sai teollisuusneuvoksen arvonimen.Biografia-sampo: Toivo Toivanen Viitattu 6.11.2021. Toivasen vanhemmat olivat maanviljelijä Juha Hjalmar Toivanen ja Hilma Sofia Salmi ja puoliso 1940–1986 Mirjam Salome Saikkonen. Toivanen tuli ylioppilaaksi Turun suomalaisesta yhteiskoulusta 1933 ja valmistui diplomi- insinööriksi Åbo Akademista 1940. Hän oli jo vuodesta 1939 käyttöinsinööri Outokummun kuparitehtaalla Imatralla. Kun tehdas jatkosodan loppuvaiheessa siirrettiin Harjavaltaan, tehtaanjohtaja John Ryselinin apuna toiminut sulattoinsinööri Toivanen vaikutti merkittävästi siirron onnistumiseen. Toimittuaan kuparisulaton osastopäällikkönä 1944–1958 Toivasesta tuli Harjavallan tehtaan teknillinen johtaja. Hän osallistui muun muassa Outokummulle merkittävän liekkisulatusmenetelmän kehittämiseen, samoin kuin nikkelisulaton ja -tehtaan käynnistämiseen Harjavallassa. Vuonna 1961 hänestä tuli Ryselinin seuraaja Harjavallan tehtaiden johtajana. Eläkkeelle 1974 jäänyt Toivanen sai teollisuusneuvoksen arvonimen vuonna 1975.Kuka kukin on 1978, s. 1000. Viitattu 6.11.2021.Ihmiset. Kuolleita. Teollisuusneuvos Toivo Toivanen. Helsingin Sanomat, 18.11.1995. (Tilaajille). Viitattu 6.11.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1913 syntyneet Luokka:Vuonna 1995 kuolleet
Algee Smith

Algee Smith (s. 7. marraskuuta 1994 Saginaw, Michigan) on yhdysvaltalainen näyttelijä ja laulaja. Hänen tunnetuimpia roolejaan ovat Ralph Tresvant minisarjassa The New Edition Story, Larry Reed rikosdraamassa Detroit ja Chris McKay teinidraamasarjassa Euphoria. == Filmografia == Elokuvat Elokuvat Elokuvat Elokuvat Vuosi Nimi Rooli Huomioita 2012 Let It Shine Da Boss televisioelokuva 2014 Earth to Echo Marcus Simms 2016 The Infamous Dante televisioelokuva 2017 Detroit Larry Reed 2018 The Hate U Give Khalil Harris 2021 Judas and the Black Messiah Jake Winters 2021 Mother/Android Sam jälkituotannossa Televisiosarjat Televisiosarjat Televisiosarjat Televisiosarjat Vuosi Nimi Rooli Huomioita 2012 How to Rock Spencer 1 jakso 2012 Kasarmin naiset Sam 1 jakso 2015 Complications Theo 2 jaksoa 2016 Here We Go Again Warren 1 jakso 2016 Saints & Sinners E.J. 1 jakso 2017 The New Edition Story Ralph Tresvant minisarja; päärooli 2018 Electric Dreams: The World of Philip K. Dick Kaveh 1 jakso 2018 The Bobby Brown Story Ralph Tresvant minisarja; 2 jaksoa 2019– Euphoria Chris McKay päärooli == Diskografia == === EP:t === * Listen (2017) * 24 (2018) * Atl (2019( === Mixtapet === * Flight Delayed (2019) == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset muusikot Luokka:Vuonna 1994 syntyneet Luokka:Elävät henkilöt
Hendra Setiawan

Hendra Setiawan (s. 25. elokuuta 1984 Pemalang) on indonesialainen sulkapalloilija, olympiavoittaja ja moninkertainen maailmanmestari. Setiawan saavutti olympiakultaa Pekingissä 2008 voitettuaan nelinpelin Markis Kidon kanssa. Rio de Janeiron olympialaisissa 2016 hän sijoittui jaetulle yhdeksännelle sijalle ja Tokiossa 2021 neljänneksi. Setiawan on voittanut nelinpelin maailmanmestaruuden neljästi. == Lähteet == Luokka:Indonesialaiset sulkapalloilijat Luokka:Indonesialaiset olympiavoittajat Luokka:Vuonna 1984 syntyneet Luokka:Elävät henkilöt
Abraham Gottlob Werner

Abraham Gottlob Werner (25. syyskuuta 1750 Wehrau – 30. kesäkuuta 1817 Freiberg) oli saksalainen geologi, joka kiinnitti ensimmäisenä huomiota kivilajien kerrostumisen ajalliseen järjestykseen ja perusti geologian "neptunistisen" koulukunnan. Werneria pidetään 1700-luvun merkittävimpänä geologina. ==Ura== Werner syntyi kaivosperheeseen, ja hän työskenteli isänsä kanssa viisi vuotta paikallisilla rautatehtailla. Werner opiskeli Freibergin kaivoskoulussa ja työskenteli Saksin kaivospalvelussa. Wernerin teos Von den äusserlichen Kennzeichen der Fossilien (1774) kuvaili mineraaleja niiden fysikaalisten ominaisuuksien perusteella. Kirja oli menestys, koska se auttoi geologeja tunnistamaan kiviä luonnossa. Kirja edisti myös Wernerin mainetta, koska siinä tunnustettiin, että mineraaleille ei voitu luoda luokittelujärjestelmää pelkästään fysikaalisten ominaisuuksien perusteella. Vuonna 1775 Werner nimitettiin Freibergin kaivoskoulun tarkastajaksi ja opettajaksi. Werner pysyi koulun opettajana loppuelämänsä ajan. Kaivoskoulussa viettämiensä vuosien aikana Werner teki koulusta maailman parhaan kaivoskoulun. Wernerin maine opettajana houkutteli Freibergiin monia opiskelijoita, ja Wernerin neptunismi-teoria levisi tiedeyhteisössä. Werner osoitti, että maapallon kivet kerrostuvat tietyssä järjestyksessä. Vaikka hän ei koskaan matkustellut, hän oletti, että Saksissa havaitsemiensa kivilajien järjestys oli sama myös muualla maailmassa. Hän uskoi, että maapallo oli aikoinaan kokonaan valtamerten peittämä ja että ajan myötä kaikki mineraalit saostuivat vedestä erillisiksi kerroksiksi. Koska tämä neptunismiksi kutsuttu teoria ei mahdollistanut sulan ytimen olemassaoloa, hän esitti, että tulivuoret olivat viimeaikaisia ilmiöitä, jotka johtuivat maanalaisten hiilikerrostumien palamisesta. Neptunismi-teoria todettiin virheelliseksi Wernerin kuoleman jälkeen. Werner valittiin Ranskan tiedeakatemian ulkomaalaiseksi jäseneksi vuonna 1812, mutta hän sai tietää kunniasta vasta paljon myöhemmin, kun hän sattui lukemaan siitä lehdestä. Werner ei tuottanut laajoja geologisia kirjoituksia, mutta hänen oppilaansa levittivät hänen teorioitaan. ==Lähteet== ==Aiheesta muualla== Luokka:Saksalaiset geologit Luokka:Ranskan tiedeakatemian jäsenet Luokka:Vuonna 1750 syntyneet Luokka:Vuonna 1817 kuolleet
Nurit Peled-Elhanan

Nurit Peled-Elhanan (; s. 1949) on israelilainen kirjailija ja yliopistoluennoitsija, joka on saanut Saharov-palkinnon vuonna 2001. == Elämä == Nurit Peled-Elhanan syntyi Jerusalemissa vuonna 1949. Hänen isänsä oli israelilainen kenraali Mattityahu Peled ja veljensä rauhanaktivisti Miko Peled. Peled-Elhananin tytär kuoli vuonna 1997 itsemurhaiskussa Jerusalemissa. Peled-Elhanan kuvaili sekä tyttärensä että murhaajan olevan Israelin Palestiinan-miehityksen uhreja. Hänen kaksi vanhempaa poikaansa toimivat Taistelijat rauhan puolesta -järjestössä. == Rauhantyö == Vuonna 2009 Peled- Elhanan oli mu kana perustamassa kansainvälistä kansantuomioistuinta Russell Tribunalia, joka tutkii kolmansien osapuolten roolia ja osallisuutta kansainvälisen oikeuden rikkomuksiin, joihin Israel on syyllistynyt palestiinalaisia vastaan. Peled-Elhanan tukee BDS-kampanjaa, jossa kehotetaan boikotoimaan Israelia, kunnes se noudattaa kansainvälistä oikeutta ja palestiinalaisten oikeuksia. Vuonna 2001 hänelle myönnettiin ihmisoikeustyöstä Saharov-palkinto. == Tutkimus == Peled-Elhanan työskentelee Jerusalemin heprealaisessa yliopistossa. Hän on tutkinut mm. Israelin yhteiskunnan ja sen nuoren sukupolven ajattelua. Vuonna 2012 julkaistussa teoksessaan Palestine in Israeli School Books: Ideology and Propaganda in Education hän käsittelee Israelin koulujen taipumusta suuntautua suvaitsevaisuuden ja monimuotoisuuden sijasta rasismiin. == Lähteet == Luokka:Israelilaiset kirjailijat Luokka:Ihmisoikeusaktivistit Luokka:Vuonna 1949 syntyneet Luokka:Elävät henkilöt
Vaurauspuolue

Vaurauspuolue (; ; ) on etiopialainen poliittinen puolue, joka perustettiin EPRDF-liittouman seuraajaksi joulukuussa 2019 demokraattisen vallankumouksen jälkeen. Puolue kannattaa Abiy Ahmedin yleistä politiikkaa, jonka mukaan maan politiikka etäännytetään etnisestä federalismista. Vaurauspuolueeseen liittyivät EPRDF-liittouman jäsenpuolueet Tigrayn kansan vapautusrintamaa (TPLF) lukuun ottamatta. TPLF:n syrjään jääminen oli osasyynä marraskuussa 2020 alkaneeseen Tigrayn kriisiin. Puolue oli ensimmäistä kertaa ehdolla vuoden 2021 parlamenttivaaleissa. == Lähteet == Luokka:Etiopian puolueet
Asmaa Mahfouz

Asmaa Mahfouz (; s. 1. helmikuuta 1985) on egyptiläinen ihmisoikeusaktivisti ja yksi oppositioryhmä huhtikuun 6. päivän nuorisoliikkeen perustajajäsenistä. Hän on vuoden 2011 Saharov-palkinnon voittaja. == Aktivismi == Tunisiasta alkunsa saaneen arabikevään yhteydessä vuonna 2011 Asmaa Mahfouz kehotti sosiaalisessa mediassa egyptiläisiä osoittamaan rauhanomaisesti mieltään presidentti Hosni Mubarakia vastaan. Hänen videonsa saivat miljoonia katsojia ja muiden samankaltaisten videoiden levitessä Tahrir-aukiolle ilmaantui 25. tammikuuta 2011 alkaen satojatuhansia ihmisiä vaatimaan Mubarakia luopuman vallastaan. Mubarakin 30-vuotinen valta kukistui 11. helmikuuta 2011. Hänet palkittiin ihmisoikeustyöstään Saharov-palkinnolla vuonna 2011. == Poliittinen painostus == Mahfouz pidätettiin vuoden 2011 lokakuussa syytettynä sotilasjohtajien halventamisesta. Hänet tuomittiin vuoden 2012 maaliskuussa, mutta tuomio kumottiin saman vuoden toukokuussa. Vuonna 2014 egyptiläinen tuomioistuin kielsi huhtikuun 6. päivän liikkeen toiminnan, johon Mahfouz kuului. Vuonna 2018 Asmaa Mahfouzia vastaan nostettiin oikeusjuttu Saharov- palkinnon vuoksi ja häntä estettiin osallistumasta palkinnon 30-vuotisjuhlakokoukseen. == Lähteet == Luokka:Egyptiläiset henkilöt Luokka:Ihmisoikeusaktivistit Luokka:Elävät henkilöt Luokka:Vuonna 1985 syntyneet
Vilankulo

thumb|right|Vilankulon näkymää Vilankulo eli Vilanculos on kaupunki Inhambanen maakunnassa, Mosambikissa.Vilanculos: A Reason to Visit Off-the-Radar Mozambique Not Without My Passport Sen edustalla sijaitsee Bazaruton saaristo. Kaupungin ympäristöä palvelee Vilankulon lentoasema. Vilankulo on saavuttanut suosiota matkailukohteenaVilanculos, Mozambique (situated on the mainland) Siyabona Africa; erityisesti eteläafrikkalaiset matkailijat ovat suosineet Vilankuloa. Vilankulo sijaitsee subtrooppisessa ympäristössä, noin 700 kilometriä Maputosta pohjoiseen ja noin 500 kilometriä Beirasta etelään.Vilanculos Beach Lodge Vilanculos Beach Lodge == Lähteet == == Aiheesta muualla == Luokka:Mosambikin kaupungit
Tämä taivas, tämä maa

Tämä taivas, tämä maa on Jukka Kuoppamäen säveltämä ja sanoittama musiikkikappale, jonka levytti Danny yhdessä Aikamiesten kanssa vuonna 1992. Kappaleesta tuli suosittu ja se nosti Dannyn uudelleen suosioon hänelle hiljaisemman 1980-luvun jälkeen. Kappaleen suosion myötä Kuoppamäen tekemille lauluille alkoi olla uudelleen kysyntää. Kuoppamäen levyttämä versio julkaistiin vuonna 2000 kokoelma-albumilla Kaikki parhaat. == Taustaa == Menestysvuosien jälkeen Dannyn ura oli 1980-luvulla kääntynyt laskuun. 1990-luvulla hän kuitenkin päätti tehdä paluun huipulle ja etsiä huolellisemmin uutta levytysmateriaalia. Sitä hän tuli tiedustelemaan Jukka Kuoppamäeltä tämän Emäsalon mökiltä kesällä 1992.Kuoppamäki & Rantala 2014, s. 163–164. Danny täytti samana vuonna 50 vuotta ja hän halusi tehdä kiitoslaulun kuuntelijoilleen, jotka olivat kannustaneet häntä kaikki vuodet. Laulu ilmaisee kaipuutta ja kiitollisuutta. Danny toivoi, että kappale saisi suomalaiset tuntemaan olonsa paremmaksi ja laajemmin suomalaiseksi. == Julkaisu == Danny valitsi kappaleen levytettäväkseen, ja mukaan tuli Aikamiehet-kuoro. Kappaleen sovitti Veikko Samuli ja kuorosovitti Märt Ratassepp.Danny: Tämä taivas, tämä maa -CD-levyn kansilehden tiedot (Finnlevy 200262). Single julkaistiin vinyylisinglenä ja CD-singlenä vuonna 1992. Singlen toinen kappale on ”Saapuvan tahtoisin yön”. ”Tämä taivas, tämä maa” julkaistiin myös Dannyn samannimisellä albumilla, jota oli vuoteen 2000 mennessä myyty kultalevyyn oikeuttavat 25 000 kappaletta. Kappaleesta tuli Dannyn comeback-hitti. Se nousi listoille marraskuussa. Radiosoittolistalla se oli korkeimmillaan kolmantena ja Rumban 50 hittiä -listalla yhdeksäntenä. Kappaleesta oli hyötyä myös Kuoppamäelle. Yhdessä kappaleen ”Anna mulle tähtitaivas” kanssa se nosti hänet lauluntekijänä takaisin tietoisuuteen, ja Kuoppamäen lauluille alkoi olla uudelleen kysyntää.Kuoppamäki & Rantala 2014, s. 165. Kuoppamäen levyttämä versio julkaistiin vuonna 2000 hänen kokoelma- albumillaan Kaikki parhaat.Kuoppamäki & Rantala 2014, s. 239. Vuonna 2004 siitä julkaistiin uusi versio albumilla Minun lauluni.Kuoppamäki & Rantala 2014, s. 182, 230. === Listasijoitukset === Lista Korkein sijoitus Lähde Radiosoittolista 3. Rumba 50 hittiä 9. == Lähteet == * === Viitteet === == Aiheesta muualla == *Jukka Kuoppamäen esitys kappaleesta (Levy-yhtiö Poptorin YouTube-kanava) Luokka:Jukka Kuoppamäen kappaleet Luokka:Dannyn kappaleet Luokka:Vuoden 1992 kappaleet
Lubumbashin kansainvälinen lentoasema

Lubumbashin kansainvälinen lentoasema (, IATA: FBM, ICAO: FZQA) on Lubumbashia palveleva kansainvälinen lentoasema Kongon demokraattisessa tasavallassa.Lubumbashi International Airport Profile CAPA – Centre for Aviation Se avattiin vuonna 1958.Encyclopedia of African History 3-Volume Set Kevin Shillington Lentoasemasta on käytetty myös nimitystä Luanon lentoasema. Sen kiitotien pituus on 3 155 metriä. == Lähteet == Luokka:Kongon demokraattisen tasavallan lentoasemat
Short Term 12

Short Term 12 on vuonna 2013 ensi-iltansa saanut yhdysvaltalainen independent- draamaelokuva, jonka on ohjannut ja käsikirjoittanut Destin Daniel Cretton. Se on adaptaatio Crettonin samannimisestä lyhytelokuvasta, joka julkaistiin vuonna 2009. Elokuvaa tähdittää Brie Larson ensimmäisessä pääroolissaan. Short Term 12 sai maailmanensi-iltansa South by Southwest -tapahtumassa 10. maaliskuuta 2013, jossa se palkittiin muun muassa yleisöpalkinnolla. Elokuva sai positiivisen vastaanoton kriitikoilta, jotka kehuivat sen realistisuutta, Larsonin roolisuoritusta sekä Crettonin käsikirjoitusta ja ohjausta. == Näyttelijät == == Lähteet == == Aiheesta muualla == * * * * Luokka:Vuoden 2013 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat
Matusadonan kansallispuisto

Matusadonan kansallispuisto on Zimbabwessa sijaitseva kansallispuisto. Alueesta tehtiin kansallispuisto vuonna 1975. Sen pinta-ala on 1 470 nelikilometriä.Matusadona National Park African Parks Matusadonan kansallispuisto oli afrikannorsujen ja sarvikuonojen vahva suojelualue, mutta vuosien mittaan talousvaikeudet ja huono huolto vaikuttivat tavoitteeseen kielteisesti; jotkin alueet jäivät kokonaan valvomattomiksi puutteellisten tieverkoston ja työvoiman johdosta. Tämän seurauksena mustien sarvikuonojen populaatio lähes hävisi ja norsupopulaatio merkittävästi väheni. 1. marraskuuta 2019 African Parks solmi 20-vuotissopimuksen Matusadonan kansallispuiston hoitamisesta Zimparksin kanssa. Puiston alueella tavataan muun muassa yli 240 lintulajia sekä leijonia, kafferipuhveleita, norsuja, vesiantilooppeja ja impaloita. Kansallispuisto sijaitsee Karibajärven rannalla. == Lähteet == Luokka:Zimbabwen kansallispuistot
Kuningatar Maryn maa

Kuningatar Maryn maa () on alue Itäisellä Etelämantereella. Se sijaitsee 92. ja 100. itäisten leveyspiirien välillä. Kuningatar Maryn maa rajautuu lännessä Keisari Wilhelm II:n maahan ja idässä Wilkesinmaahan ja se kuuluu Australian vaatimaan alueeseen. Sitä reunustavat Davisinmeri ja Mawsoninmeri.The Great Soviet Encyclopedia (1970–1979): Queen Mary Land Viitattu 6.11.2021. Douglas Mawson löysi alueen toisella etelänaparetkellään (1911–1914) ja nimesi sen Yhdistyneen kuningaskunnan senaikaisen kuningattaren Maryn mukaan. Kuningatar Maryn maalla sijaitsevat toiminnassa oleva Mirnyin tutkimusasema sekä vuosina 1956–1959 toiminut Pionerskajan tutkimusasema. == Lähteet == Luokka:Etelämantereen maantiede
Roderick Murchison

Roderick Impey Murchison (19. helmikuuta 1792 Muir of Ord, Skotlanti – 22. lokakuuta 1871 Lontoo) oli brittiläinen geologi, joka tutkimustensa myötä otti käyttöön siluurikauden käsitteen ja vaikutti devonikauden käsitteen käyttöönottoon Adam Sedgwickin kanssa. ==Elämä== Murchison oli upseeri vuosina 1807–1816 ja aloitti geologian tutkimuksen vasta 32-vuotiaana. Sen lisäksi, että Murchison teki useita geologisia matkoja sekä Isossa-Britanniassa että useissa muissa maissa, kuten Skandinaviassa, hän teki 1840-luvun alkupuolella Venäjän hallinnon toimeksiannosta geologisen tutkimusmatkan Euroopan Venäjälle ja Uralille. Matkan tulokset sisältyvät suureen teokseen Russia in Europe and the Ural mountains (1845), jonka hän julkaisi yhdessä matkakumppaniensa Édouard de Verneuilin ja Alexander Keyserlingin kanssa. Murchison nimitettiin Britannian geologisen tutkimuslaitoksen pääjohtajaksi vuonna 1855, ritariksi vuonna 1863 ja baronetiksi vuonna 1866. Hän omistautui myös maantieteen tutkimiselle ja toimi monta vuotta kuninkaallisen maantieteellisen seuran puheenjohtajana, jossa hän oli kiinnostunut David Livingstonen tutkimuksista. Hänen testamentissaan osoitettiin määräraha geologian professuurin perustamiseen Edinburghin yliopistoon. ==Geologiset tutkimukset== Vuonna 1831 Murchison alkoi tutkia Walesin kaakkoisrajalla vanhempia sedimenttimuodostumia nähdäkseen, oliko niiden sisällä olisi mahdollista erottaa eri alajakoja. Hän esitteli tulokset sekä paleontologisesti että stratigrafisesti uraauurtavassa teoksessa The Silurian System (1839). Hänen laatimastaan siluurisen järjestelmän luokituksesta tuli erittäin tärkeä geologian alalla. Siluurisen järjestelmän määrittämistä seurasi devonisen järjestelmän määrittäminen, jonka tutkimiseen Murchison osallistui sekä Lounais-Englannissa että Reininmaalla. Murchison oli geologien vanhaa sukupolvea ja vastusti myöhemmin yleisesti hyväksyttyä jääkausiteoriaa. ==Muistaminen== Murchisonin mukaan on nimetty Ugandassa sijaitseva Murchisonin putous. Brittiläinen tutkimusmatkailija Samuel Baker nimesi sen 1860-luvulla.Murchison Falls Encyclopaedia Britannica. Viitattu 19.5.2022. Britannian kuninkaallisen maantieteellisen seuran myöntämä Murchison-palkinto on nimetty seuran perustajiin kuuluneen Murchisonin mukaan. ==Lähteet== ==Aiheesta muualla== Luokka:Brittiläiset geologit Luokka:Brittiläiset maantieteilijät Luokka:Brittiläiset sotilaat Luokka:Baronetit Luokka:Vuonna 1792 syntyneet Luokka:Vuonna 1871 kuolleet
Viareggio-palkinto

Viareggio-palkinto (Premio Viareggio) on merkittävimpiä italialaisia kirjallisuuspalkintoja. Palkinto on perustettu 1929, ja se jaetaan vuosittain useassa sarjassa: romaani, essee, runo ja esikoisteos. Lisäksi on olemassa ulkomaiselle kirjailijalle myönnettävä Viareggio Versilio International Prize. Palkinto on nimetty italialaisen kaupungin Viareggion mukaan, ja se on perustettu kilpailijaksi Milanossa myönnettävälle kirjallisuuspalkinnolle.Viareggio, Guide, Tuscany.co, viitattu 6.11.2021 ==Lähteet== ==Aiheesta muualla== Luokka:Kirjallisuuspalkinnot Luokka:Italian kirjallisuus
Daga

Daga on naisen etunimi. Se on muinaisskandinaavisen Dag-miehennimen feminiininen vastine. Lisäksi Daga voi olla lyhentymä Dag-alkuisista naisennimistä, kuten Dagmarista ja Dagnysta. Ruotsissa varhaisin tieto Daga- etunimestä on vuodelta 1862. Vuosituhannen vaihteessa Ruotsissa oli noin tuhat tämännimistä naista. Suomessa Daga on ollut huomattavasti harvinaisempi nimi: Digi- ja väestötietoviraston etunimitilastoon on vuoteen 2021 mennessä kirjattu noin 30–40 Daga-nimistä naista. ==Nimipäivät== Daga lisättiin suomenruotsalaiseen almanakkaan vuonna 1973. Nimipäivä on sen mukaan 9. kesäkuuta. Ruotsin almanakassa Dagan nimipäivä on 16. syyskuuta. ==Lähteet== Luokka:Etunimet
Digimon Ghost Game

Digimon Ghost Game on Toei Animationin luoma animaatiosarja ja yhdeksäs Digimon-animesarja. Sarjan tyylilajina on ensimmäistä kertaa kauhugenre. Sarjan esittäminen alkoi Fuji TV:llä 3. lokakuuta 2021.Anime News Network: "Digimon Franchise Gets New Fall TV Anime, New Digimon Adventure 02 Anime Film" Sarjan esittäminen jouduttiin keskeyttämään hetkeksi 21 jakson jälkeen 6. maaliskuuta 2022 hakkerin murtauduttua Toei Animationin verkkosivuille.Toei Animation Hack Affects One Piece, Dragon Quest: Adventure of Dai, Delicious Party Precure, Digimon Ghost Game Anime Sarjan esittäminen jatkui taas normaalisti 17. huhtikuuta 2022 lähtien. Sarjan viimeinen 67 jakso esitettiin 26. maaliskuuta 2023. ==Juoni== Lähitulevaisuudessa innovatiivisen teknologian ilmentämänä ihmisten maailmaan on ilmestynyt hologrammihaamuina tunnettuja digimon-olentoja, joita tavalliset ihmiset eivät kykene näkemään. Hazakuran akatemiassa opiskeleva 13-vuotias Hiro Amakonawa saa haltuunsa kadonneen isänsä Hokuto Amanokawan jättämän salaperäisen laitteen Digivice -V-:n, jonka avulla kyseiset digimonit pystyvät materialisoitumaan näkyviksi. Hiro kohtaa digimonin nimeltä Gammamon, josta tulee hänen digimonkumppaninsa. Hiron lisäksi myös Cosmo Culture Schoolissa opiskeleva 13-vuotias Ruli Tsukiyono sekä Hiron asuntolan isännäksi päätynyt 14-vuotias opiskelijanero Kiyoshiro Higashimitarai kohtaavat omat digimonkumppaninsa Angoramonin ja Jellymonin. Yhdessä he sukeltavat syvemmälle digimonien maailmaan, jossa kyseiset olennot elävät ja kohtaavat useita muita ihmisten maailmaan ilmestyneita hologrammidigimoneja ja taistelevat heitä vastaan. Heidän seuraansa liittyy myöhemmin Hokuton lähettämä digimon nimeltä Espimon. ==Ääninäyttelijät== == Lähteet == ==Aiheesta muualla== *Digimon Ghost Game Anime News Networkin tietosanakirjassa Luokka:Digimon
Alhred

Alhred (k. noin 774) oli Northumbrian kuningas 765–774. Anglosaksien kronikan mukaan Alhred nousi valtaistuimelle vuonna 765 ja hallitsi kahdeksan vuotta. Florence Worcesterilaisen mukaan Alhred tuli kuninkaaksi sen jälkeen kun kuningas Aethelwald Moll oli karkotettu. Florence Worcesterilaisen mukaan Alhred polveutui Deiran kuninkaan Idan pojasta Ealricista, mutta väite ei saa tukea muista lähteistä. Alhred valtuutti pyhä Willehadin tekemään lähetystyötä Friisiassa, mikä johti Bremenin arkkihiippakunnan perustamiseen. Vuonna 774 Alhred syrjäytettiin ja karkotettiin Yorkista pääsiäisen aikaan. Alhred pakeni piktien maahan ja kuoli ilmeisesti siellä. Alhred oli naimisissa kuningas Oswulfin tyttären Osgifun kanssa. He saivat pojan, Osredin, josta tuli vuonna 789 Northumbrian kuningas. == Lähteet == Luokka:Englannin anglosaksikuninkaat Luokka:Vuonna 774 kuolleet
Skandiumjodidi

Skandiumjodidi (ScI3) on skandium- ja jodidi-ionien muodostama epäorgaaninen ioniyhdiste. Yhdistettä voidaan käyttää päivänvalolampuissa. ==Ominaisuudet, valmistus ja käyttö== Huoneenlämpötilassa skandiumjodidi on kellertävää tai väritöntä kiteistä ja hygroskooppista ainetta. Yhdisteen alkeiskoppi on romboedrinen ja rakenne muistuttaa rauta(III)jodidin rakennetta. Skandiumjodidi liukenee veteen ja myös etanoliin. Skandiumjodidia voidaan valmistaa skandiumin ja jodin reaktiolla. :2 Sc + 3 I2 → 2 ScI3 Skandiumjodidia lisätään elohopealamppuihin. Yhdessä natriumjodidin kanssa se muuttaa lampun tuottaman säteilyn spektriä siten, että se muistuttaa päivänvaloa. ==Lähteet== Luokka:Jodidit Luokka:Skandiumyhdisteet
Hafgufa

Hafgufa (islanniksi haf "vesi" + gufa "höyry") on massiivinen merihirviö skandinaavisessa mytologiassa. Moni muu merihirviö kuten Kraken pohjautuu Hafgufaan. Se esiintyi ensimmäisen kerran Örvar-odds saagassa. Hafgufa elää Grönlannin rannikoilla. Örvar-odds -saagan mukaan Hafgufa on merihirviöiden äiti ja ruokkii heitä laivoilla, valailla ja kaikilla muilla esineillä tai eläimillä joita se pyydystää. == Lähteet == Luokka:Skandinaavinen mytologia
Aarre Mäkelä

Aarre Mäkelä (2. heinäkuuta 1927 Ulvila – 3. marraskuuta 2021 Pori) oli suomalainen toimittaja, joka työskenteli Porissa ilmestyneen Satakunnan Työn päätoimitajana vuosina 1962–1985. Ulvilan Vanhakoivistolla syntynyt Mäkelä aloitti Satakunnan Työn toimittajana jo 1950-luvun alussa. Hän kirjoitti lehteen myös pakinoita nimimerkillä ”Karjarannan Kaaleppi”. == Lähteet == Luokka:Suomalaiset päätoimittajat Luokka:Pakinoitsijat Luokka:Vuonna 1927 syntyneet Luokka:Vuonna 2021 kuolleet
Nuoria haaveita

Nuoria haaveita () on vuonna 1980 ensi-iltansa saanut alankomaalainen eroottinen draamaelokuva, jonka on ohjannut Paul Verhoeven. Elokuva seuraa joukkoa nuoria motocrossia rakastavia miehiä, joiden elämä muuttuu, kun he tapaavat nuoren viettelijättären, Fientjen. Nuoria haaveita aiheutti polemiikkia johtuen siitä, miten Verhoeven kuvaa homoja, kristittyjä, poliisia ja lehdistöä elokuvassa. == Näyttelijät == == Lähteet == == Aiheesta muualla == * * * Luokka:Vuoden 1980 elokuvat Luokka:Alankomaalaiset elokuvat Luokka:Draamaelokuvat Luokka:Eroottiset elokuvat Luokka:Paul Verhoevenin ohjaamat elokuvat
Lattakaarniainen

Lattakaarniainen (Rhizophagus depressus) on kovakuoriaisten (Coleoptera) lahkoon kuuluva kaarniaislaji. Aikuiset lattakaarniaiset ovat väriltään tumman punaruskeita. Suomessa lattakaarniainen on luokiteltu vakiintuneeksi, yleiseksi ja elinvoimaiseksi lajiksi Lajia esiintyy pääasiassa itäisessä Suomessa etelästä pohjoiseen Kajaanin korkeudelle saakka.Laji.fi: Lattakaarniainen (Rhizophagus depressus) Lajia esiintyy laajemmin pääasiassa Euroopassa.Global Biodiversity Information Facility (GBIF): Rhizophagus depressus Lattakaarnikka saalistaa ainakin vaippanilurin (Hylurgops palliatus), kuusentähtikirjaajan (Pityogenes chalcographus), (Pityokteines curvidens):in, (Protomelittomma insulare):n, vaakanävertäjän (Tomicus minor) ja pystynävertäjän (Tomicus piniperda) munia ja toukkia.Centre for Agriculture and Biosciences International (CABI): Rhizophagus depressus == Lähteet == == Aiheesta muualla == *iNaturalist: Rhizophagus depressus *ITIS: Rhizophagus depressus *Pherobase: Semiochemicals of Rhizophagus depressus Luokka:Erilaisruokaiset
Bernhardina

Bernhardina on saksalaisperäinen naisen etunimi. Se on Bernhard-miehennimen feminiininen vastine. Digi- ja väestötietoviraston mukaan Suomessa on vuoteen 2021 mennessä tilastoitu noin 20–30 Bernhardina-nimistä naista. Ruotsissa Bernhardinoja oli 1980-luvulla kirjoilla noin 3 000; nykyään heitä on siellä noin 200. ==Nimipäivä== Vuosina 1811–1900 ilmestyneessä suomenkielisessä Haaparannan almanakassa Bernhardinalla oli nimipäivä 22. huhtikuuta.Lempiäinen 2004, s. 10, 61. ==Tunnettuja Bernhardinoja== *Bernhardina Otteliana Vivica Ekman (1826–1911), suomalainen pianisti *Anna Mathilda Bernhardina Forstén (1846–1926), suomalainen oopperalaulaja ==Lähteet== Luokka:Etunimet